cyanic-selkie/wikianc huggingface dataset:
Gottfried August Bürger
Vita
Vitiers è vegnì baininqual quità chasan, chaschunà tras las entradas modestas, cas da malsogna frequents ed ina fittanza ch’el ha surpiglià il 1780 ad Appenrode. Ultra da quai è Bürger vegnì accusà da ses superiurs d’avair manà las fatschentas a moda negligenta. En l’examinaziun ch’è vegnida fatga, è Bürger bain vegnì declerà per nunculpant; ma el è sa decidì da remetter ses uffizi da libra veglia.
Suenter la mort da sia dunna l’onn 1784, è el ì a star a Göttingen per stgaffir ina nov’existenza cun tegnair prelecziuns privatas davart estetica, stil tudestg e temas sumegliants. Il zercladur 1785 ha el finalmain maridà sia charezzada Molly. Pervi da la mort tempriva da quella ils 9 da schaner 1786 è el danovamain crudà en ina gronda crisa ch’al ha prendì sur lung temp tut plaschair vi da la lavur poetica. Questa relaziun d’amur ha schizunt furmà en il 19avel tschientaner la basa d’in drama: ‹Salomon Hermann Mosenthals Bürger und Molly, oder ein deutsches Dichterleben: Schauspiel in 5 Aufzügen› (Freiberg 1851).
L’universitad al ha surdà a chaschun da ses 50avel giubileum il titel da docter ed al ha tschernì il november 1789 sco professer extraordinari. Quest titel d’onur n’è però betg stà collià cun il pajament d’in salari.
Il giavisch da manar ina vita da famiglia ordinada ha intimà Bürger da maridar in’ulteriura giada. In’autura nunenconuschenta, ch’aveva suttascrit cun Y, al aveva fatg en ina lunga poesia ch’era cumparida en ina revista da Stuttgart per spass ina dumonda da maridar. Bürger è vegnì a savair tras enconuschents ch’i sa tractia tar la nunenconuschenta dad Elise Hahn da Stuttgart. Elise vuleva declerar che la poesia na saja betg propi stada manegiada serius; ma en quel mument sa chattava Bürger gia en viadi vers Stuttgart, per far da sia vart ad Elise ina dumonda da maridar.
Ils 29 da settember 1790 ha Bürger maridà a Göttingen la scriptura Elise Hahn ch’era 21 onns pli giuvna, ed il prim d’avust 1791 è naschì il figl Agathon, in uffant malsanitsch ed apparentamain er cun in impediment spiertal. Gia baud è sa mussà che la lètg vegnia a far naufragi. Il motiv è stà, uschia scriva Bürger en ina lunga brev a sia sira a Stuttgart, la malfidaivladad e negligientscha dad Elise. Quella haja adina fatg festa fin tard la notg, tras quai saja tschessà baud ses latg e quai haja manà a l’impediment dal figl. El ha chattà tar ella brevs cumpromettentas dal cont Friedrich August von Hardenberg (1770–1837) ed observà sia dunna, uschia sia descripziun, tras ina pitschna fora furada tras l’isch co che quella ha gì contact sexual cun in student. Ils 31 da mars 1792 è Elise vegnida divorziada da la dretgira da l’universitad sco culpanta, uschia ch’ella ha er pers sia dota da 1177 talers.
La nauscha critica da Schiller, cumparida a moda anonima ils 15 e 17 da schaner 1791 en la ‹Allgemeine Literatur-Zeitung›, ha indeblì supplementarmain sia stima da sasez. Per gudagnar daners furniva el translaziuns per librarists d’ordaifer. Vitiers è vegnì ch’el è daventà malsaun da tuberculosa.
Pir cur che Bürger aveva pers tras quai la vusch, na pudeva tegnair pli naginas prelecziuns e na survegniva uschia er nagins daners da collegi, al ha il curatori da l’universitad concedì, enstagl da la paja dumandada, ina contribuziun unica en l’autezza da 50 talers.
Famiglia
thumb|180px|Augusta ‹Molly› Leonhard (1760–1786) Ils 22 da schaner 1774 ha Bürger maridà la figlia d’uffiziant Dorothea (Dorette) Marianne Leonart. Gia curt suenter è el s’inamurà en la sora da Dorothea, Augusta (Molly) Maria Wilhelmine Eva Leonart. L’onn 1778 ha Anna Leonart, la sora da Dorothea ed Augusta, maridà l’uffiziant Johann Jacob Heinrich Elderhorst ch’era daventà dacurt administratur a Bissendorf, oz ina part da la vischnanca da Wedemark en la regiun Hannover. En il fratemp aveva l’amur tranter Bürger e Molly dà stgandel. Molly è ida il 1779 per ca. 15 mais a Bissendorf tar sia sora Anna; a partir dal 1783 è ella sa trategnida danovamain per ca. in onn tar ella. Omaduas giadas l’ha Bürger visità là. Ils 30 da fanadur 1784 è Dorothea morta tar la naschientscha d’ina figlia, e suenter ch’il temp da cordoli prescrit è stà scadì, ha Bürger maridà ils 17 da zercladur 1785 Molly a Bissendorf. L’onn 1786 è er morta Molly en consequenza d’ina naschientscha. Lur figlia Anne Auguste Henriette Ernestine è vegnida manada a Bissendorf ed è creschida si là. Bürger è be pli vegnì darar en visita.
Farvagny
Farvagny è ina vischnanca svizra cun 2093 abitants en il chantun Friburg en il district Sarina. Farvagny schai sin 700 m s.m. e chatta en il nordost dal flum Glâne.
Gottfried August Bürger
Famiglia
Ultra da quai è el stà l’aug dal scriptur Adolf Müllner (1774–1829).
Operar litterar
L’organ, en il qual Bürger publitgava sias numerusas poesias, era il Göttinger Musenalmanach ch’ils dus amis da Bürger Heinrich Christian Boie e Friedrich Wilhelm Gotter avevan fundà il 1770. L’onn 1778 ha Bürger surpiglià la redacziun da la revista ed ha edì l’emprima collecziun da sias poesias. Indesch onns pli tard è cumparida ina segunda ediziun augmentada en dus toms.
Restà en memoria è Bürger oravant tut pervi da sias ‹Feldzüge und Abenteuer des Freiherrn von Münchhausen› (rumantsch: ‹Las aventuras dal barun da Münchhausen›), cumparidas il 1786/1789. Quellas tutgan en la tradiziun dals raquints da manzegnas ch’han ina lunga istorgia en l’antica classica ed en la tradiziun narrativa dal giudaissem. Ils raquints da manzegnas da Karl Friedrich Hieronymus Freiherr von Münchhausen ha in autur anonim mess en scrit e publitgà il 1781. En furma d’ina translaziun englaisa, fatga da Rudolf Erich Raspe, èn quels vegnids tar Bürger, il qual als ha translatà enavos en lingua tudestga ed elavurà libramain. El ha er surpiglià las cumplettaziuns da Raspe e la divisiun da quel en aventuras sin la terra e sin la mar. Cumbain ch’èn suandadas suenter Bürger numerusas ulteriuras elavuraziuns dals raquints, resta la versiun da Bürger, la quala è anc cumparida trais onns pli tard en in’ediziun amplifitgada, bain la pli enconuschenta fin oz. Quella è vegnida translatada en numerusas linguas ed illustrada t.a. da Wilhelm Simmler, Daniel Chodowiecki e Johann Christian Ruhl.
L’ovra poetica da Bürger cumpiglia balladas da cuntegn dramatic-tragic, ma er poesias politicas, satiricas, comicas e didacticas sco er lirica d’amur en la tradiziun da la sentimentalitad e da l’anacreontica (lirica dal rococo). Sia pli enconuschenta poesia è restada sur lung temp la ballada ‹Leonore›, la quala era vegnida beneventada cun entusiassem general. Suenter l’avair reelavurà repetidamain a basa da la critica dal Göttinger Dichterbund, è quella cumparida en il ‹Musenalmanach› per l’onn 1774.
Fitg impurtant per el era che sia poesia restia «populara»: «Tutta poesia duai esser populara, pertge che quai è il sigil da sia perfecziun.» Bürger è sa drizzà cun quai a la poesia artifiziala ed erudita dals Poetae docti. Lirica duaja vegnir recepida a moda collectiva, vul dir legida dad aut en il circul d’auditurs. En questa moda duaja ella er contribuir a furmar il spiert da cuminanza.
Ma co èsi reussì a Bürger da cuntanscher ses public, sper studegiads er classas socialas relativamain nunscoladas che n’eran strusch ablas da leger current e che na pudevan er betg sa prestar cudeschs? Bürger che translatava or da tschintg differentas linguas e ch’ha recepì cun grond interess ideas d’autras culturas e n’era tuttavia betg in naziunalist, aveva ina maxima: «Tudestgs essan nus! Tudestgs che na duain betg far en lingua tudestga poesias grecas, poesias romanas, poesias da tut il mund, mabain en lingua tudestga poesias tudestgas, digeriblas e nutritivas per l’entir pievel.» Quai differenziescha Bürger dals classichers ch’han chattà lur models en l’antica, e renda sias poesias chapiblas per mintgin. La lingua, da la quala el sa serva, sa basa sin la lingua dal pievel e da la Bibla da Luther. La via al public nunscolà han sias poesias chattà sur fegls sgulants e tras las melodias ch’èn vegnidas scrittas tar ses texts.
Litteratura
thumb|220px|Ediziun cumpletta dal 1844 La discrepanza tranter la grond’influenza che la poesia da Bürger ha gì sin il public dal 18avel e da l’entir 19avel tschientaner, e la pitschna resonanza che quella dueva avair en l’istorgia da la litteratura na pudess strusch esser pli eclatanta. Il motiv persuenter è da vesair en quai ch’igl è, fin la fin dal 20avel tschientaner, surtut stà la classica ch’ha furmà e definì il gust. E qua è la recensiun che Schiller ha scrit da Bürger l’onn 1791 stada a lunga vista fatala per quest ultim.
Sarine
La Sarine (tud. Saane) è in flum da la Svizra (chantuns Vallais, Friburg, Vad e Berna) cun ina lunghezza da 128 km. Il flum nascha sin il Pass dal Sanetsch (VS) a 2'044 m s.m. Il flum sbucca a Golaten (BE) en l'Aara.
Gottfried August Bürger
Litteratura
Schiller aveva attatgà la persuna da Bürger e truà quella tenor ses agen concept d’art idealistic, il qual Bürger n’enconuscheva betg e n’avess er betg acceptà. Tranter auter scriva Schiller en sia recensiun, faschond allusiun a las relaziuns da viver ‹poligamas› da Bürger: «Nagin talent, e saja quel anc uschè grond, po dar a l’ovra quai che manca al creatur da quella; e mancanzas che resultan da questa funtauna, na po gnanc la glima curreger.»
Remartgabel èsi che la recensiun da Schiller n’ha, fin la mort da quel, strusch chattà defensurs publics. Be a bucca u en brevs han t.a. Goethe e Christoph Martin Wieland sustegnì il puntg da vista da Schiller. Ina replica refusanta fitg pregnanta è percunter gia da chattar en la ‹Minerva› dal 1793: «Questa recensiun è l’exempel vivent da las cuntradicziuns e pretensiuns absurdas a las qualas sa surdat la teoria che sgola memia ad aut, sch’ella pretenda d’ovras umanas forza divina e da vardad individuala ideal.»
Pelvaira ha Bürger lura er mantegnì fin sur la mesadad dal 19avel tschientaner or ina popularitad che ni Schiller ni Goethe duevan cuntanscher da quel temp. Quai conferma Schiller sez, sch’el scriva il 1827: «Tge viva bain da mias atgnas chanzuns? I vegn bain chantada qua e là ina d’ina bella matta al clavazin; ma en il pievel sco tal è tut quiet.» E Julian Schmidt ha anc constatà l’onn 1855 areguard las poesias da Schiller: «Sch’ellas na vivan oramai betg pli vinavant en il pievel, cun excepziun d’intgins products pli levs (...), sche è quai en urden, essend ch’il pievel chattà ses nutriment be en poesias da vardad absoluta. En sasez n’èn ellas er mai penetradas en il pievel, ellas eran be calculadas per la furmaziun la pli nobla.»
En il medem senn ha – avant la sacralisaziun da la persuna e da l’ovra da Schiller che dueva suandar – la ‹Real-Encyklopädie› da Brockhaus dal 1843 caracterisà Bürger sco «poet che steva sur sias relaziuns da viver (...). La posiziun, la quala el ha occupà sco poet, è d’envilgiar, essend el, sco nagin auter da ses temp, stà e restà il poet dal pievel en il vair senn dal pled. Gist il possess da las abilitads poeticas, las qualas Schiller al ha renfatschà en sia recensiun unilaterala, sco er la mancanza da concepziun ideala ch’al è medemamain vegnida reproschada, han abilità Bürger da daventar in poet dal pievel senza ch’ils erudits avessan pers pervi da quai l’interess vi da si’ovra.»
Per la vieuta decisiva ch’ha auzà ils classichers ‹en tschiel› e dà tuttenina a la recensiun da Schiller ina vigur che dueva esser nuschaivla per la recepziun da Bürger, dueva procurar Georg Gottfried Gervinus cun si’ovra principala ‹Geschichte der deutschen Nationalliteratur›, scritta ils onns 1835 fin 1842. A partir da la segunda mesadad dal 19avel tschientaner e fin vers la fin dal 20avel tschientaner ha sinaquai la classica tudestga cun Goethe e Schiller furmà la mesira per tutta recepziun e qualificaziun entaifer l’istorgia litterara.
Pir l’ultim temp sa mussan puspè tendenzas da liberar ils auturs da las autras epocas da quest punct da vista unilateral – bain chapì senza vulair sminuir tras quai ils merits dals represchentants da la classica. Uschia scriva Peter von Matt l’onn 1998 davart Bürger:
«Sco ch’il teater tudestg ha d’engraziar a Lenz la perspicacitad sociala, uschia viva il vers tudestg fin oz dal sensualissem melodic da Bürger (...) Sias balladas han suflà il rococo litterar cun ina buffada en il museum.» E schizunt Schiller, uschia cuntinuescha el, «ha debutà en si’antologia sin l’onn 1782 sco epigon evident da Bürger. Quai al è pli tard daventà uschè penibel ch’el ha executà publicamain l’antecessur. (...) Sin lez text va dal reminent er enavos la tesa che be in uman moralmain integher possia esser in bun poet – ina pretensiun torta che gira però adina puspè tras la Germania litterara.»
Musica
Grond’influenza han las poesias da Bürger gì da ses temp sin la musica. Dapli che 180 cumponists han mess en musica si’ovra. Las chanzuns a basa da poesias da Bürger èn vegnidas recepidas cun grond entusiassem, «suenter che la chanzun era stada degenerada ed alienada al pievel durant 200 onns», sco ch’ha constatà Karl Ernst Schneider l’onn 1865. Pertge che «nagin scriptur da lez temp n’era uschè poetic, uschè adattà per metter en musica, e perquai er uschè preschent en la chanzun da lez temp sco el; las chanzuns las pli popularas da lezs dis, las qualas vegnan per part anc oz tegnidas en onur tar il pievel e la giuventetgna – èn regularmain da Bürger.»
Ed in detagl che n’è betg senza ina tscherta comica: Beethoven è sa servì en sia 9avla sinfonia sco tema per ‹Ode an die Freude› (tenor il text da Schiller, il criticher da Bürger) d’ina melodia ch’el aveva cumponì in pèr onns avant tar la poesia da Bürger ‹Gegenliebe›.
Ina sfida dal tuttafatg nova per ils cumponists ha furmà la ballada ‹Leonore› cun sias 32 strofas. Il public vuleva bain pudair chantar questa poesia ordvart populara, uschia che numerus cumponists èn sa deditgads a la tematica. Ma igl è svelt sa mussà ch’igl era artisticamain dispitaivel da vulair chantar tuttas 32 strofas tenor ina melodia. Uschia è schizunt sa furmà in gener musical dal tuttafatg nov: la chanzun cumponida tras, vul dir cun temas e motivs musicals che s’extendan sur l’entira lunghezza da la ballada, furmond in’unitad cun il cuntegn e senza sa repeter da strofa tar strofa. Johann André è stà l’emprim ch’ha dumagnà questa sfida. Sia ‹Leonore› era uschè populara ch’ella vegniva chantada a Berlin sco chantinella, sco che scriva Carl Friedrich Zelter a Goethe in pau da malaveglia. Daspera han divers cumponists er elavurà la ballada en furma d’in accumpagnament musical, entant che la ballada vegniva declamada e betg chantada (p.ex. la sonata da clavazin op. 101 en a-Dur da Beethoven). Tut en tut han var 40 cumponists mess en musica la ballada.
Ulteriura influenza
thumb|210px|‹Leonardo und Blandine›, maletg da Wilhelm Volkhart tenor la ballada da Bürger da medem num Er l’art figurativ dueva Bürger surtut inspirar cun sia ‹Leonore›. Var 80 artists èn sa deditgads a questa ballada. Il sculptur Rudolf Pohle ha stgaffì l’onn 1888 ina statua da marmel da Leonore cun il titel ‹La desperaziun›. Er en la pictura èn las ovras las pli impurtantas vegnidas stgaffidas pir var 50 onns suenter che la ballada era cumparida. I domineschan qua duas tematicas: la chavaltgada a mort e l’arrivada da l’armada.
Strusch survalitar sa lascha la muntada da Bürger per la lingua tudestga. Heinrich Kurz renda attent il 1859 che be Goethe al cuntanschia areguard sonoritad. Bürger sez era s’occupà en sias prelecziuns detagliadamain cun la lingua tudestga ed aveva pretendì per quella in agen rom d’instrucziun academic, egual als auters. Ina valitaziun istorica da l’influenza da Bürger sin il svilup da la lingua tudestga ha fatg Julius Sahr il 1894. Ed il 1912 ha Charles Reining analisà la muntada da Bürger per la creaziun linguistica: La glista da neologissems creads dad el cumpiglia dapli che milli pleds, tranter auter ‹querfeldein›, ‹sattelfest›, ‹Unschuldsdieb›, ‹Gemeingut›, ‹Friedensbund›, ‹Volksgewimmel›, ‹tiefbetrübt› u ‹Kehrreim›.
Ad in ulteriur fatg saja rendì attent: A Bürger èsi d’attribuir decididamain che Immanuel Kant è vegnì recepì adina dapli a las universitads tudestgas. Las ideas da Kant eran a l’entschatta numnadamain vaira contestadas, per betg dir discreditadas. Las prelecziuns da Bürger davart la filosofia da Kant, ch’eran fitg popularas tar ils students, duevan gidar a moda essenziala a midar quai.
Losone
Losone è ina vischnanca politica svizra en il chantun Tessin che appartegna al circul Isole dal district Locarno.
Maggia
Il pled Maggia po sa referir a:
Budissem tibetan
thumb|240px|Muntgs budistics en la claustra Rumtek Il budissem tibetan è, suenter emprims contacts cun questa nova religiun, sa sviluppà en la planira auta dal Tibet en il 5avel tschientaner s.C. L’introducziun uffiziala dal budissem sco religiun statala dal Tibet ha gì lieu en il 8avel tschientaner sut il retg Trisong Detsen. En il Tibet èn sa furmadas en il decurs dal temp differentas scolas budisticas.
Il budissem – per dar l’emprim in sguard a la religiun en general – sa divida en las duas tradiziuns principalas hinayana (‹vehichel pitschen›) e mahayana (‹vehichel grond›). En il hinayana – la furma la pli veglia da questas duas – sa stenta la singula persuna da cuntanscher il resvegl (bodhi) per sez betg pli stuair suffrir; en il mahayana percunter emprovan bodhisattvas d’er manar autras creatiras vers il resvegl.
La tradiziun dal hinayana exista oz anc en la furma dal theravada (‹ductrina dals vegls›). Questa direcziun dal budissem dominescha en ils stadis Sri Lanka, Myanmar, Tailanda, Laos e Cambodscha. Il mahayana è la furma dominanta en l’ost dal territori da derasaziun dal budissem, numnadamain en il Vietnam, la China, la Corea ed il Giapun.
Er il vajrayana (‹vehichel diamant›) fa atgnamain part dal mahayana. En il vest è el enconuschent sut las denominaziuns budissem tibetan u lamaissem, ma en vardad sa tracti d’ina noziun collectiva per differentas scolas ch’èn er preschentas – sper il Tibet – en diversas autras regiuns da l’Asia Centrala (India dal Nord, Nepal, Bhutan, parts da la China, Mongolia, parts da la Russia).
Il vajrayana cumplettescha ils fundaments filosofics dal mahayana tras tecnicas da tantra che duajan gidar a scursanir la via al resvegl. Da questas tecnicas fan part projecziuns spiertalas, recitar mantras ed ulteriurs exercizis, rituals ed iniziaziuns. Questa vart dal mahayana dat pais a scrittiras e praticas secretas, en las qualas ils praticants vegnan introducids be pass per pass. Entaifer il budissem tibetan è oramai il transfer da savida direct tranter magister spiritual (lama) e scolar da muntada centrala. Perquai vegn il vajrayana er numnà entaifer il mahayana ‹ductrina esoterica› per al cunfinar da las ‹ductrinas exotericas› che cumpiglian praticas accessiblas per tuts.
Bön e budissem
thumb|220px|Chörten (edifizis sacrals) cun la muntogna sontga Kailash davosvart Avant ch’il budissem è vegnì enconuschent en il Tibet, prevaleva là la religiun bön. Las ductrinas da bön èn sa derasadas dal reginavel dal Tibet dal Vest Shang Shung – oriundamain independent – vers il Tibet Central e da là davent en las autras regiuns dal Tibet. Pervi da la maschaida sincretistica cun il budissem tibetan cumpiglia questa religiun d’ina vart ideas da religiuns natiralas e praticas animisticas, da l’autra vart ductrinas e praticas che correspundan a las differentas yanas (direcziuns principalas) budisticas fin a tantra e dzogchen.
Pervi da la coexistenza sur tschientaners sumeglian las tradiziuns dal yungdrung bön e dal nov bön fitg ferm il budissem tibetan, surtut en la tradiziun da la scola da nyingma. Las bönpo na sa refereschan en lur origins però betg al buda Shakyamuni, mabain al buda Shenrab Miwoche sco fundatur da la tradiziun che duai avair vivì avant 18 000 onns.
Lha Thothori Nyentsen
L’emprim contact dals Tibetans cun ductrinas budisticas ha apparentamain gì lieu dal temp dal 28avel retg dal Tibet Lha Thothori Nyentsen en il 5avel tschientaner. Tenor la legenda duai esser cumparida da quel temp a moda miraculusa ina trucletta custaivla sin il tetg dal palaz roial Yumbu Lagang. Quella cuntegneva dus texts da sutra budistics, tranter quels il sutra da Karandavyuha davart la muntada dal bodhisattva Avalokiteshvara, ina stupa dad aur en format pitschen, il mantra a sis silbas dad Avalokiteshvara «Om mani padme hum» (pronunzia tibetana: «Om mani peme hung») ed auters objects sontgs. Il retg n’ha betg pudì eruir la muntada da quests objects, ma ha realisà a moda intuitiva ch’els eran da muntada speziala.
Tenor ina descripziun main fantastica, la quala correspunda eventualmain als fatgs istorics, al èn quests objects vegnids surdads d’in muntg indic, il qual vuleva introducir per l’emprima giada ductrinas budisticas en il Tibet. Quel è però, essend ch’el na chapiva betg la lingua dal retg e ch’i n’era er betg avant maun in translatur, puspè returnà en l’India, laschond enavos al retg sco regal la chaschetta cun ses cuntegn. Tenor la legenda duai il retg sin ils onns, grazia a la veneraziun da quests objects custaivels, avair survegnì puspè a moda miraculusa la cumparsa e vitalitad d’in um giuven ed avair cuntanschì ina vegliadetgna da 120 onns.
Songtsen Gampo
Sut il retg dal Tibet Central Songtsen Gampo (temp da regenza 617–649) ha il budissem cumenzà a fitgar pe per propi en il Tibet, er sch’i deva da quel temp be paucs budists e lur tempels sumegliavan simplas chapluttas. Songtsen Gampo ha prendì sco dunna tant la princessa nepalaisa Bhrikuti sco er la princessa chinaisa Wen Cheng. Omaduas eran budistas persvadidas ed han introducì il retg en la ductrina da Buda. Il retg sez ha fundà, intimà da sias dunnas, dus sanctuaris a Lhasa, tranter quels il tempel da Jokhang. El vegn perquai, sper ils retgs Thrisong Detsen e Relpacen, considerà sco in dals ‹trais retgs da dharma› dal Tibet. La religiun che prevaleva da quel temp era anc adina il bön.
Scola nyingma
thumb|200px|Samye – la pli veglia claustra dal Tibet La derasaziun per propi dal budissem en l’entir Tibet ha gì lieu durant l’emprima fasa da translaziun da scrittiras budisticas or dal sanscrit en il tibetan en il 8avel tschientaner.
Retg Thrisong Detsen
Il retg tibetan Thrisong Detsen ha envidà en la segunda mesadad dal 8avel tschientaner ils maisters indics Padmasambhava e Shantarakshita en il Tibet a derasar là il budissem. Quels han fundà l’emprima claustra budistica Samye-Ling, la quala è sa sviluppada al pli impurtant center da derasaziun da lez temp. Padmasambhava ha surtut instruì ils aspects tantrics dal budissem e duai, tenor la legenda, avair surventschì ils spierts e demunis dal Tibet, quai che duai esser stà il motiv daco ch’è sa mess tras en il Tibet il budissem vajrayana.
Dal 8avel fin il 11avel tschientaner ha la tradiziun da nyingma furmà la suletta scola budistica en il Tibet. Sper la claustra Samye duevan las claustras Kathog, Dorje Drag, Mindrölling, Pelyül, Dzogchen e Shechen, ch’èn vegnidas fundadas intgins tschientaners pli tard, furmar il punct da partenza per la derasaziun da las ductrinas da la nyingma.
La Bargia dil tschéss (sursilvan)
La Bargia dil tschéss ei in roman da Gion Deplazes.
Budissem tibetan
Persecuziun dal budissem sut retg Lang Darma
Las refurmas introducidas dal retg budistic Relpacen han restrenschì fermamain la pussanza da l’aristocrazia rurala dal Tibet ed extendì l’influenza da las claustras budisticas en las singulas regiuns dal Tibet. Quai ha manà a malaveglia e la finala culminà en l’assassinat dal retg. Ses frar Lang Darma, in aderent dal bön, ha ascendì il tron ed ha cumenzà cun la persecuziun dal budissem. Durant ses temp da regenza (836–842) è il budissem en sia furma monastica vegnì chatschà enavos fermamain. Pervi da l’inscunter cun in yogi budistic, il qual duai avair impressiunà Lang Darma tras sias forzas magicas, ha Lang Darma desistì da persequitar ils yogis budistics. Las tradiziuns oralas da la ‹scola da las veglias translaziuns› (nyingma-kama) che vegnivan dadas vinavant da quel temp surtut tras yogis, han perquai survivì las persecuziuns senza pli gronds donns. Ultra da quai han guru Rinpoche, ch’aveva previs la suppressiun dal budissem dal temp da Lang Darma, ed intgins da ses scolars zuppà bleras ductrinas tantricas, las qualas ins ha scuvert ils proxims tschientaners sco ‹Stgazis zuppads›. Quests texts rescuverts duevan furmar la basa per in grond dumber da lingias da tradiziun independentas.
Rossens
Rossens è ina vischnanca svizra en il chantun Friburg en il district Sarina.
La Bargia dil tschéss (sursilvan)
Loghens d’acziun e lur simbolica
L’acziun gioga oravontut a Pigniu. Igl autur enconuscha la pintga vischnaunca e leva scriver davart l’historia politica. Il Pass dil Veptga ha ina gronda muntada per la historia e politica da Pigniu. Ils Russ ein traversai sur quei pass e han bunamein destruiu l’entira vischnaunca. Mo ils da Pigniu ein vegni da defender lur vitg. La bargia dil tschéss ei in num local per il liug nua ch’il tschéss ha siu igniv. Quel sesanfla sut la cruna d’in cuolm marcant che senumna Fluaz. Quel fuorma cun siu mir da crap il dies dil lag da fermada da Pigniu. Il tschéss ei da gronda impurtonza simbolica. El ei sco il motiv principal che cumpara adina puspei en biaras situaziuns ella historia. El stat per in simbol, il fil tgietschen per igl entir raquent. Cun sia demanonza d’attacca eis el il motiv dalla dolur el raquent.
Budissem tibetan
Segunda derasaziun – Svilup da las ‹novas scolas›
La ‹segunda derasaziun› (tibetan: phyi dar) dal budissem en il Tibet ha gì lieu a partir dal 11avel tschientaner. Il muntg indic Atisha (982–1054), in magister enconuschent lunsch enturn che derivava da l’universitad budistica da Vikramashila, è viagià l’onn 1042 a Guge ed ha manà cun sai ductrinas dal mahayana e diversas praticas da vajrayana. El ha accentuà la muntada da las reglas da vinaya ed è surtut sa fundà en sias instrucziuns sin las ductrinas da sutra che sa basan sin la segunda perioda d’instrucziun da buddha Shakyamuni.
La Bargia dil tschéss (sursilvan)
Situaziun geografica
La vischnaunca Pigniu schai ella Val da Veptga, ina teissa val laterala nord dalla Surselva. Ella sesanfla 11,5km nordvest da Glion. Perquei posseda ella ina part dil glatscher preliminar. El nord e sur Pigniu sesanfla il lag da fermada, il Lag da Pigniu (1’452 m s. m.). L’entira part el nord dalla vischnaunca consista da glatscher. Da 18km² surfatscha ein 877ha nunproductiv. Da 647ha prau ein 598 ha acla. Ulteriurs 267ha ein uaul ni curclai da bostget ed il rest da 7ha ei surfatscha da habitar.
Budissem tibetan
Veglia scola kadam
Sin Atisha sa lascha manar enavos la scola dals ‹vegls maisters da kadam›. La scola da kadam furma ina tradiziun precedenta da las trais scolas principalas pli novas entaifer il budissem tibetan, las qualas èn sa sviluppadas or da la ‹segunda fasa da translaziun› da ductrinas tantricas da l’India en il Tibet. Las trais tradiziuns principalas da las ‹novas translaziuns› (sarma) a partir dal 11avel tschientaner èn las scolas da kagyü, sakya e gelug. La tradiziun da kadam han ils scolars dad Atisha e magisters da pli tard transferì sin tut las tradiziuns budisticas en il Tibet. La scola dals ‹vegls maisters da kadam› sezza n’è però betg sa mantegnida sco atgna scola; en il 14avel tschientaner è quella vegnida integrada en la scola gelug.
Scolas da kagyü
thumb|160px|Milarepa Las scolas da kagyü dal budissem tibetan sa laschan manar enavos sin Marba il Translatur (1012–1097), il qual ha cuntinuà cun la lingia da translaziun da mahamudra da Tilopa e Naropa. Ultra da quai ha Marpa studegià tar ils gronds maisters indics Maitripa (er numnà Jhanagarbha) e Kukuripa. Durant ses terz viadi en l’India ha el inscuntrà Atisha ed ha studegià tar el las ductrinas da la kadampa. Da ses viadis en l’India ha el manà cun sai bleras scrittiras tantricas ed ha translatà quellas en il tibetan. Il scolar principal da Marpa è stà il yogi Milarepa (1042–1123), il qual è vegnì enconuschent en l’entir Tibet per ses temp d’instrucziun segnà da tempranza e ses chants spirituals. Milarepa è vegnì introducì en la pratica tantrica pir suenter ina lunga fasa d’emprova ordvart severa. Ils plis impurtants scolars da Milarepa èn stads Rechungpa ed il muntg Gampopa da Dagpo. Gampopa è vegnì enconuschent pervi da si’erudiziun; el ha fundà la tipica furma d’instrucziun da las scolas da kagyü cun colliar ina cun l’autra la tradiziun claustrala da la kadampa da pli baud cun la tradiziun da yogi dals maisters indics. Sutscolas da la tradiziun da kagyü ch’existan anc oz èn barom, karma, drigung, drugpa, rechung, shangpa, taglung e surmang.
Cö
Las ductrinas da cö (tibetan: gcod), dal ‹tagliar giu›, èn colliadas stretgamain cun la maistra Macig Labdrön. La ductrina deriva da la tradiziun da shiche, la quala il maister indic Phadampa Sanggye (tibetan: pha dam pa sangs rgyas) ha manà l’onn 1092 en il Tibet. Il 1097 ha Phadampa Sanggye fundà la claustra Dingri, da la quala è sa derasada la tradiziun tibetana. Macig Labdrön, ch’ha cuntanschì cun la pratica da cö l’accumpliment absolut, è vegnida famusa pervi da sia biografia extraordinaria e la derasaziun da las ductrinas da cö en il Tibet. Il cö intenda da tagliar giu las varts egoisticas che valan sco origin dal patir en il mund, e quai cun agid d’in ritual specific che sa basa sin las ductrinas da prajnaparamita. La tradiziun da questa ductrina che va enavos sin Phadampa Sanggye è sa mantegnida fin oz en tut las scolas dal budissem tibetan; sco atgna tradiziun scolastica n’exista ella betg pli.
Phadampa Sanggye sa lascha considerar sco in’incarnaziun da Padmasambhava, tuttina sco Macig Labdrön sa lascha considerar sco incarnaziun da Yeshe Tshogyel.
Moviment da rime
thumb|180px|Rime en scrittira tibetana In ulteriur moviment religius entaifer il budissem tibetan ha gì lieu en il 19avel tschientaner. Da quel temp èn ils maisters Jamyang Khyentse Wangpo, Jamgön Kongtrül Lodrö Thaye ed Orgyen Choggyur Lingpa sa stentads en rom dal moviment da rime da rimnar las ductrinas generalas da tut las regiuns dal Tibet e dals maisters da tuttas tradiziuns. La finamira da quest moviment è stà da surmuntar la concurrenza e sparpagliaziun tranter las differentas scolas budisticas en il Tibet.
La situaziun dapi l’onn 1950
Ils onns 1950 èn dignitaris religius dal budissem en il Tibet vegnids persequitads e mess a ferm. La gronda part dals 500 000 muntgs èn ubain vegnids per la vita en champs da lavur u praschuns ubain ch’ins als ha sfurzà da maridar. L’identificaziun cun uschenumnads budas vivents (trülkus) valeva da quel temp sco «cuntrarevoluziunar» u «superstizius». Suenter il 1959 han ins dismess las structuras tradiziunalas dal Tibet. Tranter il 1959 ed il 1976 èn vegnids destruids 99 % dals edifizis sacrals en il Tibet. Praticamain tut las instituziuns da furmaziun, cultura e religiun en il Tibet èn vegnidas disfatgas en rom da la ‹revoluziun culturala›. Malgrà divers meglieraments è l’exercizi da la religiun anc adina lià en la Republica Populara da la China a tschertas premissas e n’è la libertad religiusa betg garantida senz’auter.
La Bargia dil tschéss (sursilvan)
Lungatg
El raquent dat ei discuors directs vul dir dialogs denton vegn ei era menau bia gadas monologs per exempel dil Luregn. La grammatica e las construcziuns ein creai lev, aschia ch’il cudisch «La Bargia dil tschéss» ei era adattaus per affons.
Pailly
Pailly è ina vischnanca svizra en il chantun Vad en il district Gros-de-Vaud.
La Bargia dil tschéss (sursilvan)
Lungatg
Daco ha Deplazes precis dau num Valentin agl affon? Si Pigniu dat ei biars Valentins ni cumbinaziuns cun Valentin. Quei ha ina raschun practica. S.Valentin ei il patrun baselgia da Pigniu.
Fuorma
Il raquent vegn raquintaus el present ord la perspectiva heterodiegetica. Aschia ina perspectiva fuss quella digl utschi. Quei vul dir ch’il lectur sa tut quei che las persunas pondereschan e sentan. Deplazes drova entgins mieds stilistics. El drova biagadas cumparegliaziuns per cumparegliar la glieud in cun l’auter. Las persunas impurtontas ein talmein differentas quei ch’ei vuliu aschia. Per saver imitar il tschéss drova el plaids onomatopeics sco per exempel «jiiijicjic» ni «hje». Il tschéss ei segir inagada in simbol numnadamein in simbol per il mal el raquent. El ei sco in fil tgietschen che cumpara adina puspei.
Fatgs historics
L’Italia dil Nord era puspei il liug d’ina uiara da coaliziun. Las truppas austriacas e russas han spuentau las truppas franzosas ed han destruiu lur stadis satellits. Per il continent uniu austriac-russ era Suworow vegnius eligius ils 24 da fevrer sco schefcumandant. Ils Russ eran vegni transmess ella Svizra ed ein semess sin via ils siat da settember 1799. Ils 24 da settember han els conquistau il Pass Alpsu dils Franzos. Il marsch menava vinavon el nord nua che l’armada da Suworow era vegnida catschada ella Val Muota. Cun gronda sperdita han els dumignau il pass da Pragel tochen en Glaruna. Suworow haveva empruau adumbatten da contoscher il Lag Rivaun. Per saver contonscher il Grischun ha Suworow stuiu traversar Dialma ed ir sur il Pass da Veptga ora per buca dar els mauns dils Franzos. Ils diesch d’october ha Suworow contonschiu Cuera. En la historia “La Bargia dil tschéss” vegn raquintau da quei temps da quella uiara oravontut dalla perioda nua ch’els traversan il Pass dil Veptga ed arrivan a Pigniu. La historia ei pia veramein capitada entuorn 1799 a Pigniu.
Temps
Il cudisch «La Bargia dil tschéss» ei vegnius stampaus igl onn 1964. El cuntegn denton vegn raquintau digl onn 1795 tochen circa 1799. La gronda part dil cudisch ha liug igl onn 1799 ni era il cura ch’ils Russ ein arrivai.
Il raquent ei cronologics cunquei ch’el cuntegn neginas retrospectivas ed era neginas egliadas el futur.
Temps e sia simbolica
Il temps el cudisch ei in temps historic. Il temps dall’uiara da coaliziun 1799. Il cudisch tracta la victoria dil sempel e pauper pievel da Pigniu sur ils Russ. Il cudisch ei in simbol per la fermezia dil pievel da pli baul che era atgnamein paupers e sempels.
Maria Jurjewna Scharapowa
250px|right|thumb|Maria Sharapova en il Indian Wells Masters dal 2005 250px|right|thumb|Maria Sharapova en il Acura Classic dal 2008 250px|right|thumb|Maria Sharapova en il Australian Open dal 2005
Maria Jurjewna Scharapowa (russ: Мария Юрьевна Шарапова, transliteraziun scientifica: Marija Jur'evna Šarapova; naschida ils 19 d'avrigl dal 1987 a Njagan) è ina giugadra da tennis russa.
Perditga da Müstair
Alla fin dil 14avel tschentaner ha la claustra da Müstair publicau in text che cuntegn divers dretgs, che pertuccan era il pievel. Per che gliez capeschi quei, ei quei text vegnius screts per romontsch. Ella s'auda tier las empremas perditgas screttas per romontsch. Ensemen cun l'emprova da plema da Würzburg e la versiun interlineara da Nossadunnaun ein quels texts ils sulets texts romontschs manteni ch'ein screts avon igl onn 1500.
Rueyres
Rueyres è ina vischnanca svizra en il chantun Vad en il district Gros-de-Vaud.
Bellinzona (district)
Il district da Bellinzona (talian distretto di Bellinzona) è in district dal chantun Tessin. Sia chapitala è Bellinzona.
Geografia
Il district da Bellinzona è il sisavel district tenor surfatscha ed il quart tenor populaziun dal chantun Tessin.
L'elevaziun la pli auta è Poncione di Piota (2'439 m). Auters pizs relevants èn la Cima dell'Uomo (2.390 m), il Camoghè (2.232 m) ed il Corno di Gesero (2.231 m).
Il flum il pli impurtant dal district è il Ticino cun ils affluents Morobbia e Traversagna. La Moesa s'unescha ad Arbedo-Castione cun il Ticino, entant ch'il Vedeggio, che sbucca en il Lai da Lugano, nascha amunt dad Isone.
Circuls e vischnancas
Cun stan dal 1. da schaner 2016 cumprenda il district da Bellinzona 17 vischnancas (comuni) gruppadas en 3 circuls (circoli).
Cuminanzas
(suonda)
Surmeir e Surses
Quei artechel descriva e differenziescha ils plaids Surmeir e Surses.
Surmeir
Il plaid Surmeir cuntegn MAURUS. Cun Surmeir vegn la siara denter ils greps ella cavorgia da Schyn che sesanfla denter Tusaun e Casti descretta.
Surses
Surses ha el secund element dil plaid in reflex da SAXUM. Il Crap Ses ei il cunfin denter Sutses e Surses. Il Crap Ses secatta el sid da Casti.
Maggia (flum)
La Maggia è in flum da la Svizra (chantun Tessin) cun 50 km. Il flum nasche en il Pizzo Cristallina (Chantun Tessin) sin in'autezza da 2'912 m.s.m. Il flum sbucca en il Lago Maggiore en il Delta della Maggia tranter Ascona e Locarno sin in'autezza da 193 m.s.m. Il flum sa chatta en la batschida dal flum Ticino e da la Mar Mediterrana.
Celts (sursilvan)
Ils Celts (lat. celtae, galli; grec. keltoi, galatai – ils valurus, ils nobles) eran ina gruppa da pievel dall'antica ell'Europa. Igl ei buca clar, sche ils lungatgs celtics derivan dallas culturas dils Celts. Ils Celts eran buc mo in pievel, mobein seconstituevan da differentas gruppas culturalas.
Ils lungatgs celtics fuorman ina atgna gruppa da lungatgs indoeuropeics.
Derasaziun
Tenor retschertgas archeologicas tanscheva la derasaziun da la cultura dals Celts dal l'Engheltiara dal sidost, Spagna e Frontscha dal nord, en il vest enfin Ungarea, Slovenia e Croazia dal nord, da l'Italia dal nord enfin las muntognas en la Tiaratudestga.
Ladins da las Dolomitas
En il center dal territori dals Ladins da las Dolomitas stat ina muntogna, il Massiv dal Sella al nord da l'Italia. Davent da qua entschaivan las 5 valladas ladinas cun lur 5 idioms. Questas tschintg valladas èn: la Val Badia cun la Val laterala Mareo, la Val Gherdeina, la Val Fascia, la Val Fodom ed Ampezo. Ils Ladins èn dividids politicamain ed era administrativamain en trais provinzas talianas, numnadamain quellas da Trent, da Bulsaun e Belluno. Per ils Ladins na datti betg in center en lur valladas, mintga val è orientada vers ina citad ordaifer ils cunfins da la val. 35'000 da 40'000 persunas che vivan en las Dolomitas èn da lingua ladina.
Xherdan Shaqiri
Xherdan Shaqiri ei in giugadur da ballapei ord la Svizra. El ei naschius ils 10 d‘october 1991 a Gnjilane (Cosovo). Dapi il fenadur 2018 gioga el per il FC Liverpool.
FC Basel
Ils 12 da fenadur 2009 ha Shaqiri dau cun 17 onns siu debut per il FC Basel. Cun il FCB ha Shaqiri gudignau en treis sesiuns treis gadas la Raiffeisen Super League e duas gadas la cuppa svizra.
FC Bayern München
Per la sesiun 2012/2013 mida Shaqiri tier il FC Bayern. Leu gudogna el emprem il triple ed ella proxima sesiun il doubel.
Inter Mailand
Ils 9 da schaner mida Shaqiri tier Inter Mailand en l‘ Italia. Leu dat el denton mo 15 giugs avon ch‘el banduna puspei il club.
Stoke City
Suenter in miez onn en l‘Italia mida Shaqiri tier Stoke City ella Premier League.
FC Liverpool
Dapi fenadur 2018 gioga Shaqiri tier Liverpool. Cun l‘equipa ha el denter auter 2019 gudignau la Champions League e 2020 la Premier League.
Treyvaux
Treyvaux è ina vischnanca svizra en il chantun Friburg en il district Sarina.
Fey
Fey è ina vischnanca svizra en il chantun Vad en il district Gros-de-Vaud.
Bercher
Bercher è ina vischnanca svizra en il chantun Vad en il district Gros-de-Vaud.
Gressoney-Saint-Jean
Gressoney-Saint-Jean ( gualser: Greschòney Zer Chilchu) es ün cumün talian chi's chatta illa Valle d'Aosta. El es cuntschaint pustüt sco lö da vacanzas ed eir per vi da sia origen gualrsa.
Emprova da plema da Würzburg
La pli veglia perditga rumantscha è vegnida scritta en furma d'ina emprova da plima en in codex da la claustra da Son Gagl, che sa chatta oz a Würzburg.
Questa emprova è vegnida scritta en il 10avel tschientaner.
I sa tracta d'ina suletta frasa: Diderros ne habe diege muscha.
En general èn ils linguists da l'avis ch'i sa tractia d'ina frasa rumantscha. Ins na sa dentant betg dir dir, tgi, resp. tge persuna che ha scrit questa frasa.
Significaziun: Ins suppona che la frasa sinifitgescha, che la persuna che ha scrit il text n'haja betg mustgas (sursilvan: buc haver mustgas = betg avair gust) da far insatge. Il text è dentant memia curt per sclerir il secret misterius. Igl è bain pussaivel che l'autur derivava dal Grischun u da la Val dal Rain songagliaisa ch'era da quel temp era rumantscha.
Cumpareglia: Engiavinera veronaisa
Sugnens
Sugnens è ina vischnanca svizra en il chantun Vad en il district Gros-de-Vaud.
Naz
Naz è ina vischnanca svizra en il chantun Vad en il district Gros-de-Vaud.
Lingua aserbeidschanica
La lingua aserbeidschanica (aserbeidschanic: Azəricə, Azərbaycan dili) è ina lingua altaica e la lingua uffiziala da l'Aserbeidschan e da la Dagestan en la Russia.
BSC Young Boys
Il BSC Young Boys, era numnau YB, ei in club da ballape Svizer ord la citad da Berna. L‘equipa ha ella sesiun 2022/23 gia per la 16avla ga saviu gudignar il campiunadi svizer.
= Stadion = Dapi l‘onn 2005 giogan ils bernes en il niev stadion da Wankdorf. El ha Platz per 31‘120 aspectaturs ed ei aschia il segund grond stadion en Svizra. Il stadion vegn dapi 2020 numnaus Wankdorf. Avon haveva el num Stade de Suisse.
Versiun interlineara da Nossadunnaun
Ord il contuorn dalla Rezia, Furca e tochen tier il Hirschensprung deriva il secund document da cunferma screts per romontsch. El translatescha in priedi dil latin el lungatg vulgar. Ils plevons eran motivai da purtar il plaid da Diu el lungatg dil pievel. E quei naven d'il 9avel tschentaner. Il translatur ha translatau quei document per romontsch denter las lingias dil text original latin. Quei numnan ins ina versiun interlineara. Deplorablamein ei quella emprova fetg cuorta. Ella dat aunc da studegiar als linguists, denton il text ei screts segir per romontsch.
Il text romontsch ei buc adina bein capeivels. Enqualgadas mo cun la versiun latina. Il translatur ha era giu breigias da translatar iltext original. Gia la versiun latina era influenzada fetg dil latin vulgar. Il document che vegn numnaus codex 199 da Nossadunnaun datescha gia ca. digl onn 800. La translaziun ei succedida el 11avel ed 12avel tschentaner. La derivonza dil codex ei buca sclarida. En damonda vegnan las claustras da Faveras, tochen Mustér ni schizun Müstair.
Valle Maggia
right|thumb|270px|La Valle Maggia. La Val da Maggia (talian: Valle Maggia) è ina val situada en ils districts da Vallemaggia e da Locarno en il Sottoceneri en il tessin da pli u main 50 km lunghezza. Il Valle Maggia vegn percurrì dal flum Maggia. Las vischnancas dal Valle Maggia èn Lavizzara, Cevio, Maggia, Avegno, Gordevio, Tegna, Losone, Locarno ed Ascona. La val fa part da la batschida dal Lago Maggiore.
Le Mouret
Le Mouret è ina vischnanca svizra en il chantun Friburg en il district Sarina.
Maladers
Maladers è ina vischnanca politica svizra en il che appartegna al district Plessur.
Essertines-sur-Yverdon
Essertines-sur-Yverdon è ina vischnanca svizra en il chantun Vad en il district Gros-de-Vaud.
L'olma
L'olma ei ina poesia da Carli Fry.
Tschiertschen
Tschiertschen è ina fracziun da la vischnanca Tschiertschen-Praden en il che appartegna al circul Churwalden dal district Plessur.
Praden
Praden (rumantsch, istoric: Prada) è ina ina fracziun da la vischnanca Tschiertschen-Praden en il district da la Plessur dal en Svizra.
Campiunadi europeic da ballape 2021
Il 16avel campiunadi europeic da ballape ha liug dils 11 da zercladur 2021 fin ils 11 da fenadur 2021 en 11 differents marcaus ell‘Europa. Oriundamein havess il campiundai giu liug igl onn 2020 denton eis el vegnius stuschaus muort la pandemia da Corona sil onn 2021.
Ronco sopra Ascona
Ronco-sopra-Ascona è ina vischnanca politica svizra en il chantun Tessin che appartegna al circul Isole dal district Locarno.
Geografia
La vischnanca da Ronco-sopra-Ascona (traducziun scientifica: Ronco sut Ascona) è parti en dus vitgs che èn Ronco-sopra-Ascona (380 m.s.m.) e Porto Ronco (193 m.s.m.). Las vischnancas cunfiantas èn Ascona e Brissago. Il punct il pli aut da la vischnanca è il Pizzo Leone (1659 m.s.m).
Vallorbe
Vallorbe è ina vischnanca svizra en il chantun Vad en il district Jura-Nord vaudois.
Mo aunc in pign mument (sursilvan)
Mo aunc in pign mument ei ina poesia da Sep Mudest Nay, publicada el Tschespet 26 (1947), 157
Vaulion
Vaulion è ina vischnanca svizra en il chantun Vad en il district Jura-Nord vaudois.
Part Sura Turitgaisa
thumb|Pfäffikersee, Kempten bei Wetzikon ed il Bachtel thumb|Sguard sur il Tösstal (davanttiers) vers sid tar las Alps; a sanestra dal propulsur giascha Bauma, sutvart a sanestra è Oberhofen sper Turbenthal thumb|Sper Turbenthal en il Tösstal
Part Sura Turitgaisa (tudestg  Zürcher Oberland, tudestg svizzer  Züri-Oberland) designescha la retroterra collinusa dal chantun Turitg ed il Tössbergland.
Geografia
La Part Sura Turitgaisa cumpiglia ils districts turitgais d’Uster, Hinwil, Pfäffikon ed la part mesauna dal Tösstal en il district da Winterthur. Enturn ils lais Greifensee e Pfäffikersee chatt’ins anc zonas planivas e levamain collinusas, ch’èn savens marcadas da cuntradas da palì e drumlins. Pli en l’ost s’elevan lura las muntognas da la Part Sura cun il Bachtel (1115 m s. m.) en in’emprima chadaina da collinas ed il Schnebelhorn (1292 m s. m.) ed il Hörnli (1133 m s. m.) en la chadaina davosa sin il cunfin cun il chantun Son Gagl. Da quels lieus d’excursiuns, ch’èn fitg popular tar viandants e ciclists, sa preschentan vastas panoramas da las Alps sur il Lai da Turitg e la Bassa Turitgaisa fin vers il Lai da Constanza ed il Säntis.
Tar la Part Sura Turitgaisa appartegnan las suandantas vischnancas:
Bäretswil - Bauma - Bubikon - Dürnten - Egg - Fällanden - Fehraltorf - Fischenthal - Gossau ZH - Greifensee - Grüningen - Hinwil - Hittnau - Illnau-Effretikon - Kyburg - Maur - Mönchaltorf - Pfäffikon - Russikon - Rüti ZH - Schlatt (ZH) - Seegräben - Sternenberg - Turbenthal - Uster - Volketswil - Wald - Weisslingen - Wetzikon - Wila - Wildberg e Zell.
Attracziuns turisticas
Attracziuns turisticas èn la viafier a vapur da la Part Sura Turitgaisa da Bauma a Hinwil, il chastè da Kyburg, la chasa da chavaliers da Bubikon, il museum dals dinosaurs ad Aathal e la senda didactica da l’industria dad Uster a Bauma. Quella senda dat perditga dal svilup industrial, ch’en il decurs dal 19aval tschientaner era marcà en maniera decisiva da l’iniziativa dad Adolf Guyer-Zeller (1839–1899). La Tösstalbahn è vegnì construì cun l’intenziun da converter il vitg Bauma en in center dal commerzi mundial. Ils binaris tranter Hinwil e Bauma, ch’èn anc en funcziun durant ils fins d’emna da stad, dattan anc oz perditga da l’interess viv da quel um, che n’ha betg pudì resister a realisar auters projects sco la viafier Uerikon-Baum e pli tard (1893) anc in project grond sco las Viafiers da la Jungfrau.